CELEX: 22019D1362
Language: fi
Date: 2017-10-27 00:00:00
Title: ETA:n sekakomitean päätös N:o 199/2017, annettu 27 päivänä lokakuuta 2017, ETA-sopimuksen liitteen XIII (Liikenne) muuttamisesta [2019/1362]

22.8.2019   
               
               
                  FI
               
               
                  Euroopan unionin virallinen lehti
               
               
                  L 219/12
               
            
         ETA:N SEKAKOMITEAN PÄÄTÖS N:o 199/2017,
         annettu 27 päivänä lokakuuta 2017,
         ETA-sopimuksen liitteen XIII (Liikenne) muuttamisesta [2019/1362]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2008/106/EY mukaisesta Fidžin tunnustamisesta merenkulkijoiden koulutus- ja pätevyyskirjajärjestelmien osalta 1 päivänä elokuuta 2017 annettu komission täytäntöönpanopäätös (EU) 2017/1412 (1) olisi otettava osaksi ETA-sopimusta.
                  
               
                     (2)
                  
                  
                     Osaksi ETA-sopimusta otettu neuvoston direktiivi 96/98/EY (2) on kumottu Euroopan parlamentin ja neuvoston direktiivillä 2014/90/EU (3), joka on myös otettu osaksi ETA-sopimusta, minkä vuoksi viittaus neuvoston direktiiviin 96/98/EY olisi poistettava ETA-sopimuksesta.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XIII seuraavasti:
            
                        1.
                     
                     
                        Lisätään 56ju kohdan (komission täytäntöönpanopäätös (EU) 2017/727) jälkeen kohta seuraavasti:
                        
                                    ”56jv.
                                 
                                 
                                    
                                       32017 D 1412: komission täytäntöönpanopäätös (EU) 2017/1412, annettu 1 päivänä elokuuta 2017, Euroopan parlamentin ja neuvoston direktiivin 2008/106/EY mukaisesta Fidžin tunnustamisesta merenkulkijoiden koulutus- ja pätevyyskirjajärjestelmien osalta (EUVL L 202, 3.8.2017, s. 6).”
                                 
                              
                  
                        2.
                     
                     
                        Poistetaan 56d kohdan (neuvoston direktiivi 96/98/EY) teksti.
                     
                  
         
            2 artikla
            Täytäntöönpanopäätöksen (EU) 2017/1412 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 28 päivänä lokakuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 27 päivänä lokakuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Sabine MONAUNI
            
         
         
            (1)  EUVL L 202, 3.8.2017, s. 6.
         
            (2)  EYVL L 46, 17.2.1997, s. 25.
         
            (3)  EUVL L 257, 28.8.2014, s. 146.
         
            (*1)  Valtiosäännön asettamista vaatimuksista ei ole ilmoitettu.